rlitschk/wikidir huggingface dataset:
The Shadow of the Eagle (op plattdüütsch so veel as: „De Schadden vun’n Aadler“; dt. Titel: Der Schatten des Adlers) is de Titel vun en US-amerikaansch Serial ut dat Johr 1932. De Hööftrull vun de twölfdeelige Krimireeg speel de dormols noch junge John Wayne. De Film hannelt vun en unbekannten Fleger, de sik sülvst de ‚Aadler‘ nöömt. De sett de Basen vun en Flegerfabrik mit snaaksche Narichten, de he an’n Himmel schrieven deit, ünner Druck un schulligt jem an, sien Utfinnen roovt to hebben. De eerste Naricht weer vun Craig McCoy an’n Himmel schreven, de as Stuntfleger op den lütten Johrmarktsbedrief vun Nathan Gregory anstellt is. He harr dorför veel Geld kregen, wat de Johrmarkt goot bruken künn, un künn mit de Naricht wieter nix anfangen. Dat stellt sik rut, dat de Fabrikbasen in’n eersten Weltkrieg tosamen in dat glieke Fleger-Schwadron deent harrn, jüst so as ok en rutragen Fleger, de as de ‚Aadler‘ bekannt weer. De ‚Aadler‘ weer een Dag aver vun egen Lüüd afschoten, as he mit en feendliche Maschien op en Spionaasch-Misschoon weer. Nu aver stellt sik rut, dat Nathan Gregory de ‚Aadler‘ ut’n Krieg is, de den Twüschenfall dormols överleevt hett un ünnerduukt weer. Wohrhaftig harr
John Goodricke (* 17. September 1764 in Grunneng; † 20. April 1786 in York) weer en engelsch Astronom. Goodricke weer de öldste Söhn vun de nedderlannsch Koopmannsdochter Lerina B. Sessler un den engelschen Landadeligen Henry Goodricke. As Folg vun en Kinnerkrankheit wurr Goodricke doov, wat to dormalige Tiet ansehn wurr, as wenn he nich ganz deeg weer. Sein kloog Öllern hebbt hüm mit 8 Johren nah Edinburgh an de vun Thomas Braidwood (1715-1806) führt Privatschool för doov Kinner schickt. Mit 13 Johren kunn he Reken un Schrieven, Wöör vun Lippen aflesen un ok sülvst snacken. Sie Öllern hemm hüm denn dan de Warrington-Akademie (Nordengland) inschreven. Nah Huus torüchkommen, hett he sück dör den Infloot vun sien Nahber Nathaniel Pigott bannig för dat Beobachten vun Steerns interessert. As 18-johriger funn he rut, dat de Steern Algol sien Helligkeit in fasten Rhythmus verännern dee un hett dorut slooten, dat en Planet Algol umkreisen dee. Spektroskopisch Ünnersöken een Johrhunnert later hemm allerdings ergeven, dat Algol en Dubbelsteernsystem mit een dunkeln un een hellen Steern is. För sien Opdecken wurr wurr Goodricke een Johr later mit de Godfrey-Copley-Medaille vun de Royal Society ehrt. Goodricke hett ok de Periodendüer vun de Helligkeitsschwankung vun den veränderlichen
Johnny Dusbaba (* 14. März 1956 in Den Haag) is en ehmalger nedderlannsch Footballspeler. De Afwehrspeler fung sien Loopbahn bi ADO Den Haag an. Later speel he för Ajax Amsterdam, RSC Anderlecht un NAC Breda. 1986 hett he sien Loopbahn afslooten. He harr woll Talent un keem ok to veer Lännerspelen för de nedderlannsch Football-Natschonalmannschap, aber sien Levensstil stunn hüm för en gröttere Karriere in' Weg. Wiels sien Tiet bi NAC Breda harr he toletzt en Körpergewicht vun 108 Kilogramm. Johnny Dusbaba in de Datenbank vun Weltfußball.de
De Oscars 1948 sünd an’n 20. März 1948 in Shrine Auditorium in Los Angeles vergeven worrn. Dat weer de 20. Oscar-Vergaav, bi de de Filmen ut dat Vörjohr – also vun 1947 – ehrt worrn sünd. Disse Vergaav weer vun Agnes Moorehead un Dick Powell modereert. De spoodriekste Film dat Johr weer Gentleman’s Agreement (dt.: Tabu der Gerechten), de in dree Kategorien wunnen hett. Mit acht Kategorien weer disse Film ok an’n fakensten nomineert. Darryl F. Zanuck för Gentleman’s Agreement (dt.: Tabu der Gerechten) Samuel Goldwyn för The Bishop’s Wife (dt.: Jede Frau braucht einen Engel) Adrian Scott för Crossfire (dt.: Im Kreuzfeuer) Ronald Neame för Great Expectations (dt.: Geheimnisvolle Erbschaft) William Perlberg för Miracle on 34th Street (dt.: Das Wunder von Manhattan) Elia Kazan för Gentleman’s Agreement (dt.: Tabu der Gerechten) Henry Koster för The Bishop’s Wife (dt.: Jede Frau braucht einen Engel) Edward Dmytryk för Crossfire (dt.: Im Kreuzfeuer) George Cukor för A Double Life (dt.: Ein Doppelleben) David Lean för Great Expectations (dt.: Geheimnisvolle Erbschaft) Ronald Colman för A Double Life (dt.: Ein Doppelleben) John Garfield för Body and Soul (dt.: Jagd nach Millionen) Gregory Peck för Gentleman’s Agreement (dt.: Tabu der Gerechten) William Powell för Life
Peter Spaenhoven (* 18. März 1963 in Wilrijk) is en ehmaliger belgisch Radrennfohrer. Spaenhoven weer Profi in de Johren 1989 – 1998. En eersten grötteren Spood harr he 1990 as he dat Rennen Schaal Sels Merksem wunnen hett. 1996 weer he bi den Nationalen Sluitingsprijs spoodriek. Dat Johr 1997 kann as sien spoodriekst Johr ansehn wurrn, wunn he doch in Hoboken den Grote 1-Mei Prijs un kunn buterdem den GP Stad Sint-Niklaas up sien Naam schrieven. All tosommen hett he 21 Profi-Siege schafft, hett aber an de groot Rundfohrten nich deelnommen. Peter Spaenhoven in de Datenbank vun Radsportseiten.net
Fatih Akın (* 25. August 1973 in Hamborg) is en düütschen Filmspeelbaas, Dreihbookschriever, Schauspeler un Filmproduzent mit töörksche Afstammen. Fatih Akın is en Söhn vun töörksche Inwannerers. Sien Vadder Enver stmmt ut de Provinz Trabzon un keem 1966 na Düütschland. Sien Mudder keem dree Johren later na. Boren un opwossen is Akın in Hamborg-Altno, woneem he op dat Gymnasium Allee güng. Tietwies weer Akın Liddmaat in en Jöögdbande. Al in sien Schooltiet hett he Kortgeschichten un korte Dreihböker schreven. Mit en Super-8-Kamera ünnernöhm he eerste Versöken mit de Filmeree un weer later denn Liddmaat bi en Off-Theatergrupp an’t Hambörger Thalia Theater. In’t Johr 1993 füng Akın as Uthülp vör un achter de Filmkulissen bi de Wüste Filmproduktion vun de Hambörger Produzenten Stefan Schubert un Ralph Schwingel an. BUtendem arbeit he jümmer mehr ok as Schriever, Speelbaas un Schauspeler. Na sien Abitur hett he vun 1994 bit 2000 dat Studium Visuelle Kommunikatschoon an de Hoochschool för billen Künst Hamborg (HfbK) afsloten. Ut sien Tosamenarbeit mit Schwingel kemen de Kortfilmen Sensin (1995) un Getürkt (1996) tostannen. As Speelfilmspeelbaas füng he 1998 mit Kurz und schmerzlos an, dorna kemee Im Juli. (2000) un Solino (2002), in de he jeedmol Moritz Bleibtreu as Hööftdorsteller
Elisabeth Vietje (* 11. Mai 1902 in Hannober; † 2. Mai 1963 ok dor) weer en düütsch Schoolmeestersche un Politiker in (CDU). Nah den Besöök vun dat Lyzeum in Hannober un vun dat Böverlyzeum in Duderstadt kreeg Vietje 1922 de Lehrbefähigung för Lyzeen, Middelschoolen un Volksschoolen. Ansluutend hett se vörövergahn in den Frömdberop arbeit. Se weer later bit 1929 ahn Arbeit, nehm 1930 en Tätigkeit as Hospitantin un Hülpslehrerin up un kreeg 1939 en Fastanstellen. Van 1939 bit 1952 hett se as Mentorin an de Övensschool vun de Pädagogisch Hoochschool Hannober arbeit. Se wurr 1952 kommissarisch Schoolleiterin, weer siet 1953 Rektorin un hett van 1958 bit 1960 as Böverschoollehrerin an dat Deernsgymnasium St. Ursula in Hannober arbeit. Vietje harr sück 1945 de CDU anslooten un weer later Vörsittersche vun de Fruenvereenigung vun den CDU-Landsverband Hannober. Buterdem weer se Liddmaat vun den Kulturpolitischen Landsutschuss Neddersassen. Vietje weer 1945/46 as ok van 1948 bit 1954 Raatsliddmaat vun de Stadt Hannober. Se weer Liddmaat vun den Düütschen Bundsdag van 1953 bis 1957 as ok van' 6. Mai 1960, as se för den storven Afordneten Adolf Cillien nahrücken dee, bit to hör Dood an. Se weer immer över de Landslist Neddersassen in den Bundsdag
Aino Aalto (Deernsnaam Marsio; * 1894; † 1949) weer en finnsche Architektsche un Designersche. Se weer mit Alvar Aalto verheirad un teken mit em ünner annern Möbels. 1932 wunn se gegen ehren Mann en Design-Wettstriet mit de Aino Aalto glasses, de ok de Goldmedaille bi de Triennale in Mailand 1936 kregen. 1935 harr se de Firma Artek grünnt, üm ehr Möbels, Textilien un Glas to verköpen.
Godfried De Vocht (* 17. März 1908 in Arendonk (Antwerpen); † 23. Oktober 1985 in Antwerpen) weer en belgisch Radrennfohrer. De Vocht weer Profi in de Johren 1930 bit 1932. Gliek in sien eerst Johr belegg he bi dat Rennen Nationale Sluitingsprijs den 2. Platz achter den Winner Georges Ronsse un wurr belgisch Stratenmeester bi de Amateure. 1931 kunn he denn den Nationalen Sluitinsprijs winnen un ok den Scheldeprijs in Schoten (Antwerpen). In sien letzt Johr as Profi wunn he denn nochmals 1932 den Scheldeprijs. Godfried De Vocht in de Datenbank vun Radsportseiten.net
Johannes IX. (* in Tivoli; † 900) weer Paapst van 898 bit 900. He weer Benediktiner un wurr up Bedrieven vun Kaiser Lambert von Spoleto vun de Partei vun de Formosianer to'n Paapst gewählt. De to glieker Tiet vun de Antiformosianer to'n Gegenpaapst nömmt Sergius III. wurr mit Waffengewalt verdreeven. De dör sien Vorgänger erlaaten Rehabiliteeren vun den 896 storven Paapst Formosus wurr vun Johannes bekräftigt. Generell hett he versöcht, de vun sien verscheeden Vörgängers achterlaaten Missstände in de Kark bi'd Siet to rüümen. As he in dat Johr 900 unverwacht storven is, gung dat mit de Konflikte tüschen de röömsch Adelsfamilien weer van vörn los. Claudia Gnocchi Giovanni IX, papa In: Mario Caravale (Hrsg.): Dizionario Biografico degli Italiani (DBI). Band 55 (Ginammi–Giovanni da Crema), Istituto della Enciclopedia Italiana, Rom 2000 (italieensch) Claudia Gnocchi: Giovanni IX. In: Massimo Bray (Hrsg.): Enciclopedia dei Papi, Istituto della Enciclopedia Italiana, Band 2 (Niccolò I, santo, Sisto IV), Rom 2000, OCLC 313581688, S. 52–52 (italieensch) Rudolf Schieffer: Johannes IX. In: Lexikon des Mittelalters (LexMA). Band 5, Artemis & Winkler, München/Zürich 1991, ISBN 3-7608-8905-0, Sp. 540. Johannes IX. (Paapst). Mehr Biller, Videos oder Audiodateien to’t Thema gifft dat bi Wikimedia Commons. Johannes IX. In: Salvador
Hugo Alvar Henrik Aalto (* 3. Februar 1898 in Kuortane, Finnland; † 11. Mai 1976 in Helsinki, Finnland), weer en finnschen Architekt un Designer. Aalto weer bekannt för siene Konzeptschonen in't Rebeet vun de organische Architektuur. En relativ bekannt Designstück vun Aalto is de Aalto-Vaas. Aalto studeer vun 1916 bet 1921 Architektuur an't Polytechnikum in Helsinki. Sien Lehrmeester weer Armas Lindgren. 1923 apen Aalto na en utdehnte Studienreis dör Europa en egen Architektuurkontoor in Jyväskylä. 1927 güng he mit sien Kontoor na Turku. 1928 wörr he Liddmaat vun'n Congrès Internationaux d'Architecture Moderne (CIAM). 1933 güng Aalto na Helsinki. 1935 grünn he tosamen mit siene Fro Aino de Möbelfirma Artek. Mit disse Firma patenteer he denn ok den eersten freedregen Stohlrahmen ut Holt. Vun 1940 an weer Aalto Perfesser för Architektuur an't Massachusetts Institute of Technology in Cambridge. Alltohoop möök Aalto so wat 200 Projekten, vun de de Half ok utföhrt wörrn. Nadem siene Fro Aino 1949 dood bleev, heirad he 1952 Elissa Mäkiniemi. Alvar Aalto is op den Karkhoff Läntinen Hautausmaa in Helsinki bisett. Huus vun de Arbeiders, Jyväskylä, 1925 Boo vun de patriotisch Vereenen, Jyväskylä, 1929 Dat Blatt Turun Sanomat sien Boo för de Redaktion, Turku, 1929 Villa Tammekann,
As Monozytoos warrt in de Medizin en Anstiegen vun de Monozytentall in’t Blood betekent. Dorbi hannelt sik dat üm en Ünnergrupp vun de Leukozyten, so dat de Monozytoos en Ünnerform vun de Leukozytoos is. Monozyten warrt in’t Knakenmark billt. Anners as de Granulozyten warrt se aver in’t Knakenmark nich spiekert, man wenn dat nödig is as Monozyten, de noch nich riep sünd, oder as jemehr Vörlöperzellen (Monoblasten, Promonozyten) in’t Blood afgeven. An Öörd, woneem Sweren sitten doot, differenzeert se sik denn to Makrophagen, Epitheloidzellen oder mehrkarnige Resenzellen. Normalerwies is de Tall vun de Monozyten in’t Blood teemlich siet. En Monozytoos kummt vör bi chroonsche Sweren, bi Vörgäng mit starkere Phagozytoos un bi Nekrosen. En lichte Monozytoos kann ok as nich-spezifische „Stressantwoort“ dör ’n hoge Kunzentratschoon vun Glukokortikoiden utlööst warrn. Bi sünnere Krankheiten in’t Bllod kann dat ok to en Ännern vun de Zellmorphologie vun de Monozyten kamen. To’n Bispeel künnt Vakuolen mit phagozyteert Material vörkamen. Dat künnt ro’e Bloodkörpers (Erythrozyten) bi en immun-vermiddelten hämolytschen Anämie, Pilzen as bi en systeemsche Histoplasmoos oder Protozoen as bi en Leishmanioos wesen. To’n Ünnersöken vun so en Ännern is Frischblood beter egent, vunwegen dat en Phagozytoos vun annere witte oder ro’e Bloodkörpers bi’t längere
Olinda is ene Stadt in'n brasiliaanschen Bundsstaat Pernambuco un liggt wat noorden vun Recife. Se hett 367.902 Inwahners op en Flach vun 40,83 Quadratkilometers. Duarte Coelho Pereira grünn den Oort 1535 un Olinda hett al an'n 12. März 1537 Stadtrecht as en Vila kregen. Se weer denn ok de Hööftstadt vun dat Kapitanat Pernambuco. De Nedderlänners hebbt 1629 de Region innahmen un dorbi güng de hele Stadt toschannen. 1654 trocken de Nedderlänners wedder af, nadem se in de Twete Slacht vun Guararapes gegen de Portugesen verloren harrn. In dat Johr kreeg Olinda ok dat vulle Stadtrecht. 1837 wörr de Seet vun dat Kapitanat na Recife verleggt. Mit ehr barocke Architektur un Ooltstadt steiht Olinda siet 1982 op de List vun't Weltkulturarv vun de UNESCO. Bekannt is de Stadt ok för sien Karneval. Bedüden Karken sünd to'n Bispeel São Bento (boot 1746 bet 1763), Nossa Senhora das Neves (1715-1755) un São João (üm 1660). Olinda is ok de Seet vun dat Arzbisdom Olinda un Recife. In'n Doom vun Olinda liggt dat Graff vun Hélder Câmara, de vun 1964 bet 1985 Arzbischop vun dat Bisdom weer. An Museen hett de Stadt dat Regionalmuseum, dat Landsmuseum un en Suckermuseum. In den Oort gifft
De Oscars 1949 sünd an’n 24. März 1949 in’t AMPAS Theater in Los Angeles vergeven worrn. Dat weer de 21. Oscar-Vergaav, bi de de Filmen ut dat Vörjohr – also vun 1948 – ehrt worrn sünd. Disse Vergaav weer vun Robert Montgomery modereert. De spoodriekste Film dat Johr weer Hamlet, de in veer Kategorien wunnen hett. Mit twölf Kategorien weer Johnny Belinda (dt.: Schweigende Lippen) an’n fakensten nomineert, hett aver blots een Pries wunnen. Laurence Olivier för Hamlet Jerry Wald för Johnny Belinda (dt.: Schweigende Lippen) Michael Powell un Emeric Pressburger för The Red Shoes (dt.: Die roten Schuhe) Robert Bassler un Anatole Litvak för The Snake Pit (dt.: Die Schlangengrube) Henry Blanke un Jack L. Warner för The Treasure of the Sierra Madre (dt.: Der Schatz der Sierra Madre) John Huston för The Treasure of the Sierra Madre (dt.: Der Schatz der Sierra Madre) Laurence Olivier för Hamlet Jean Negulesco för Johnny Belinda (dt.: Schweigende Lippen) Fred Zinnemann för The Search (dt.: Die Gezeichneten) Anatole Litvak för The Snake Pit (dt.: Die Schlangengrube) Laurence Olivier för Hamlet Lew Ayres för Johnny Belinda (dt.: Schweigende Lippen) Montgomery Clift för The Search (dt.: Die Gezeichneten) Clifton Webb för Sitting Pretty (dt.:
Dit Woort hett noch annere Bedüden: kiek dorför ünner Die Halbstarken (1996). Die Halbstarken (op plattdüütsch so veel as: „De Halfstarken“) is de Titel vun en düütsch Filmdrama ut dat Johr 1956. Dat Dreihbook weer vun Will Tremper un Georg Tressler un baseer op en Vertellsel vun Will Tremper. Georg Tressler weer Speelbaas vun de Produkschoon. De Film is in’n Juli un August 1956 in West-Berlin dreiht worrn. Premiere harr he dat glieke Johr an’n 27. September in’n Ufa-Palast in Essen. En Bande vun halfstarke junge Lüüd versammelt sik in en Hallenbad, üm to kieken, wat jemehr Armbandklocken waterdicht sünd. Dat Seggen hett de 19-johrige Freddy Borchert, de in dat Swemmbad sien Broder Jan drapen deit. Den hett he länger nich mehr sehn, vunwegen dat Freddy na en Striet mit sien Vadder al vör längere Tiet dat Öllernhuus verlaten hett. Freddy is tosamen mit de 16-johrige Sissy, de sööt is, man jüst so ok ahn Geweten. So hett ok se keen go’en Influss op den jungen, de wegen sien Situatschoon tohuus al so opsternatsch is. Dat Drapen mit sien Broder ennt wegen Freddy sien provokativ Verhollen dormit, dat se Striet mit den Baadmeester kriegt un opletzt utneihn mööt. Jan versteiht
Johnny Belinda betekent Johnny Belinda, Theaterstück vun Elmer Blaney Harris ut dat Johr 1940, Johnny Belinda, US-amerikaansch Filmdrama na dat Stück vun Harris ut dat Johr 1948, Johnny Belinda, US-amerikaanschen Feernsehfilm na dat Stück vun Harris ut dat Johr 1958, Johnny Belinda, düütschen Feernsehfilm na dat Stück vun Harris ut dat Johr 1960, Johnny Belinda, westdüütschen Feernsehfilm na dat Stück vun Harris ut dat Johr 1961, Johnny Belinda, US-amerikaanschen Feernsehfilm na dat Stück vun Harris ut dat Johr 1967, Johnny Belinda, US-amerikaanschen Feernsehfilm na dat Stück vun Harris ut dat Johr 1982. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Albuminen (vun lat.: albus, „witt“) höört jüst so as de de Globulinen to de Grupp vun de globulären Proteinen. In’n Lief hett dat de Opgaav, den kolloidosmootschen Druck oprecht to hollen, un Stoffen, de sik normalerwies nich goot in Water lösen doot, dör’t Anbinnen an’t Albumin waterlööslich to maken. Albuminen kamt ok in Melk, Eier un Weet vör. Albuminen hebbt en Molekülmasse vun ruchweg 66.000 Dalton un sünd ut 584 bit 590 Aminosüren tohopensett. Dör jemehrn hogen Andeel an Cystein wiest Albuminen en teemlkich hogen Andeel an Swevel op. Se lööst sik goot in Water mit en Binnkapazität vun ruchweg 18 ml/g. De isoelektrische Punkt liegt bi en pH-Weert vun 4,6. Albuminen sind Ampholyten: in’n Gegensatz to annere Kolloiden oder Kristalloiden künnt se – as annere Proteinen ok – Anionen as ok Kationen binnen un ok wedder afgeven. Se minnert dat Aggregeren vun Erythrozyten un Thrombozyten, dat heet dat dat Billn vun Klutens in’t Blood hinnert warrt. Hööftartikel betogen op’n Minsch): Humanalbumin Albumin gifft dat in Melk (Lactalbumin) as ok in Höhner-Eiwitt (Ovalbumin). Homologen vun Albumin sünd in all Chordadeerter antofinnen. In de Saat vun tweekeemblödrige Planten (to’n Bispeel Hämpsaat) gifft dat in’n Dörsnitt twüschen 10 un 60 Prozent Protein.
Daniel Deußer (* 13. August 1981 in Wiesbaden) is en düütsch Springrieder. Deußer befunn sück in' Juni 2013 in de Springrieder-Weltranglist vun de FEI up Rang 27. Daniel Deußer stammt ut en Riederfamilie. He fung in den Stall vun sien Unkel (den ehmalgen Hessischen Meeester Helge Deußer) mit den Rietsport an. In dat Öller vun 15 Johren hett he eerstmals en Springprüfung vun de swoor Klass wunnen. Daniel Deußer fung sien Lehre to'n Peerwert in den Stall vun Siegfried Herröder, den Vader vun Angelina Herröder an. Enn' 2001 kreeg he vun Franke Sloothaak dat Angebot, bi hüm as Berieder to arbeiten. Bi de Europameesterschapen vun de Jung Rieder (Öllersgrupp 19 bit 21 Johr) fier Deußer 2002 mit den veerten Platz in de Mannschapswertung sien eersten grooten internatschonalen Spood. Över Sloothaak kreeg he ok Kuntakt in den Stall vun Jan Tops. In de sien Hannelsstall in dat nedderlannsch Valkenswaard wurr he af Sömmer 2006 Berieder un hett dormit de Nahfolge vun Steve Guerdat antreden. 2007 kunn he mit Erfolgen in Springprüfungen bi CSI 5*-Turnieren, so to'n Bispeel en sössten Platz in den 5-Steerns-Grand Prix in Valkenswaard un en Sieg in' Königscup in Madrid, to de Tipp vun de Weltklass vun de
Amerikalien is de inoffizielle Beteken vun en Iesenbahnlien in Noorddüütschland, de vundaag vör allen regional vun Bedüden is. De Streckenverloop is Oostwest utricht un verbinnt Stendal in Sassen-Anholt mit de Hansestadt Bremen. Gröttere Öörd, de op de Streck liggen doot, sünd Visselhöövd, Soltau, Munste, Uelzen un Soltwedel De Amerikalien is as Karnstück vun en direkte Verbinnen vun Meideborg un vör allen ok vun Berlin mit de Havens an de Noordsee tostannen kamen. ehrn inoffiziellen Naam kreeg se dorvun, dat vele Utwannerers ut de ööstlichen Deelen vun’t Düütsche Riek na Bremerhoben föhrt sünd, woneem an de Columbuskaje Ansluss an Utwannererscheep na Amerika bestünn. In de Gegenricht weern vele Gödertöög vun Bremerhoben ut na de Riekshööftstadt ünnerwegens, de mit frischen Fisch belaadt weern. Mitünner warrt de Bahnstreck ok as Kaiserlien betekent, vunwegen dat Kaiser Willem II. hier af un to föhrt is, wenn he de Marinestüttpunkten an de Noordsee besöken de. Op de Amerikalien weern enkelte Snelltöög ünnerwegens, de vun Berlin na Willemshoben oder vun Berlin na Nörddiek föhren deen. De Afsnitt twüschen Langwedel un Uelzen weer as Bremer Stadtbahn boet, de Afsnitt vun Uelzen wieter na Stendal weer inst vun de Meideborg-Halwerstidder Iesenbahnsellschop anleggt. Se hett den Bedrief op den westlichen
Garbiñe Muguruza Blanco (* 8. Oktober 1993 in Caracas, Venezuela) is en spaansch Tennisspelerin. Muguruza Blanco fung mit fiev Johr an Tennis to spelen. An' leevsten speelt se up Sand. Ehr bitherigen Karrierehööchpunkt reck se mit den Intoog in de dart Runn vun de Sony Ericsson Open 2012, wo se in de tweet Runn de ehmalge Weltranglistentweete un tweemalige Halffinalistin vun dat Turnier Wera Swonarjowa mit 6:4, 6:3 besiegen kunn. Dör de dree Siege in Miami, wo se eerst in't Achtelfinale gegen de latere Siegerin Agnieszka Radwańska verlor, hett se en Sprung vun Platz 208 up 144 in de Weltranglist Anfang April 2012 maakt. Dör den Intoog in dat Veertelfinale vun Fès, 2012, wo se gegen de latere Turniersiegerin Kiki Bertens ut den Nedderlannen verlor, kunn se sück up Platz 118 vun de Weltranglist verbetern, hör bit dorhen best Platzeeren in't Eenzel. In’ Juni 2016 hett se hör bitlang best Platzeeren up de Weltranglist mit Platz 2 reckt. Hör gröttste Erfolge weern bitlang (2017) de Sieg bi de French Open (2016) und in Wimbledon (2017) jewiels in't Eenzel as ok de Gewinn vun de WTA Championships 2021. Garbiñe Muguruza Blanco. Mehr Biller, Videos oder Audiodateien to’t Thema gifft dat bi
Magnum Force (op plattdüütsch so veel as: „Magnum-Gewalt“ – kann in Anlehnen an’t eng. Magnum opus för „Meesterwark“ ok as „Meester-Strietmacht“ interpreteert warrn; dt. Titel: Dirty Harry II – Calahan) is de Titel vun en Actionfilm vun den Speelbaas Ted Post ut dat Johr 1973. Jüst so as in den eersten Deel vun de Filmreeg, speel wedder Clint Eastwood de Hööftrull vun den Polizei-Inspekter Harry Callahan. In San Francisco passeert en Reeg vun Moorden, bi de deelwies hoochrangige Verbrekers an de Siet maakt warrt. Bi een vun disse Henrichten blifft ok en Polizist dood, de en Fründ vun Inspekter Harry Callahan weer. Em kummt de Verdacht, dat de Möörders ut de Regen vun’t San Francisco Police Department kamt. Callahan fallt dorbi sünners en Koppel vun junge Motorradpolizisten op, de mit de Lynchmoorden to doon hebben künnen. Bi’n Akschoon gegen de Mafia, de in en blödige Scheeteree ennt, nadem en Unbekannten jem över Telefon wohrschaut hebbt, warrt een vun jem dootschaten. Man Harry glöövt, dat de blots as Buernopper deen, üm den Verdacht vun de Grupp aftolenken. Den Bewies för sien Theorie finnt he bi en Scheetwettstriet vun de Polizei, bi den he sik de Deenstwapen vun een vun de Kollegen,
David Soul (boren as David Richard Solberg; * 28. August 1943 in Chicago, Illinois - 4. Januar 2024) weer en US-amerikaanschen Schauspeler un Singer. Soul hett in de 1960er Jhohren sien Loopbahn as Schauspeler anfungen un weer toeerst in lüttere Rullen in Feernsehregen as Flipper, I Dream of Jeannie (dt.: Bezaubernde Jeannie) oder Gunsmoke (dt.: Rauchende Colts) to sehn. Sien eerste Hööftrull harr he in de Reeg Here Come the Brides, de twüschen 1968 un 1970 utstrahlt worrn is. Sien eerste bedüdene Nevenrull in en Kinofilm kreeg he 1973 as legen Polizist in den Actionfilm Magnum Force an de Siet vun Clint Eastwood. Vun 1975 bit 1979 harr he een vun de beiden Titelrullen in de US-amerikaanschen Krimireeg Starsky & Hutch, mit de he sünners populär worrn is. In den glieknöömten Kinofilm ut dat Johr 2004 is he in en Gastrull to sehn wesen. Wietere bekannte Kinofilmen, in de he mitspeelt hett weern Appointment with Death (mit Sir Peter Ustinov; 1988) oder Pentathlon (mit Dolph Lundgren; 1994). En Gastrull harr he in de britischen Kummedie-Reeg Little Britain, in de he sik sülvst as Musiker speelt hett. Blangen de Schauspeleree hett Soul neemlich ok as Singer Spood hatt. In’t Johr 1977